Bakgrunnen er følgende: I slutten av september ble det oppdaget flere lekkasjer fra gassledningene Nord Stream 1 og 2 i Østersjøen. Lekkasjene skyldes eksplosjoner, men årsaken til eksplosjonene er ikke kjent. Det er også observert ukjente droner i nærheten av flere petroleumsinstallasjoner flere steder på norsk sokkel. Med bakgrunn i dette har politiet og norske myndigheter økt beredskapen og vaktholdet i norsk olje- og gassvirksomhet på land og til havs. Parallelt med dette har Forsvaret økt sin synlighet og tilstedeværelse i maritim sektor, blant annet med fly og fartøy.